ผบช.ภ.6 เปิดการฝึกตำรวจ นปพ. เตรียมพร้อมรับมือเหตุอาชญากรรมรุนแรง
ผบช.ภ. 6 เป็นประธานเปิดการฝึกความพร้อมหน่วยปฏิบัติการพิเศษ ระดับตำรวจภูธรจังหวัดของภูธรภาค 6 ที่ บก.ภ.6 พิษณุโลก เพื่อให้มีความชำนาญในยุทธวิธี และทักษะการใช้อาวุธรูปแบบรับมืออาชญากรรมร้ายแรงเมื่อเวลา 09.00 น. วันที่ 26 พ.ค.63 พล.ต.ท.อภิชาติ ศิริสิทธิ์ ผู้บัญชาตำรวจภูธรภาค 6 เป็นประธานเปิดการฝึกอบรมเตรียมความพร้อมหน่วยปฏิบัติการพิเศษ ระดับตำรวจภูธรจังหวัด ในสังกัดตำรวจภูธรภาค 6 ที่บริเวณลานฝึกหน้าพระบรมสมเด็จพระนเรศวรมหาราช กองบัญชาการตำรวจภูธรภาค 6 ต.มะตูม อ.พรหมพิราม จ.พิษณุโลก โดยมีรอง ผบช.ภ.6 และนายอำเภอร่วมในพิธีสำหรับการฝึกอบรมในครั้งนี้ได้มอบหมายให้กองกำกับการปฏิบัติการพิเศษ กองบังคับการสืบสวนสอบสวนตำรวจภูธรภาค 6 จัดทำโครงการขึ้น ดำเนินการฝึกอบรม โดยแบ่งเป็น 3 รุ่น รุ่นละ 45 นาย รวมทั้งสิ้น 135 นาย โดยมีวัตถุประสงค์เพื่อเป็นการพัฒนาศักยภาพของเจ้าหน้าที่ตำรวจผู้เข้ารับการอบรม ให้มีความรู้ ความชำนาญในยุทธวิธี และทักษะการใช้อาวุธรูปแบบต่างๆ พร้อมเผชิญเหตุได้ทุกสถานการณ์ในปัจจุบัน สามารถนำความรู้ที่ได้จากการฝึกอบรมไปใช้ในการปฏิบัติหน้าที่ ให้มีประสิทธิภาพและเกิดประโยชน์สูงสุดของหน่วยงานต่อไปพล.ต.ท.อภิชาติ เปิดเผยว่า จากปัญหาการก่ออาชญากรรมในปัจจุบันทวีความรุนแรง ผู้ก่อเหตุมีทักษะทางการใช้อาวุธ จนทำให้เจ้าหน้าที่และประชาชนเกิดความสูญเสีย ทางผู้บัญชาการตำรวจแห่งชาติ จึงมีคำสั่งให้ทางตำรวจภูธรภาค 6 รับมืออาชญากรรมที่รุนแรง มีการลงมือในรูปแบบใหม่ซับซ้อน ด้วยการฝึกทบทวนทักษะให้เจ้าหน้าที่ตำรวจมีความพร้อมในการปฏิบัติหน้าที่ เกิดความคุ้นเคยและมีทักษะใหม่ เพิ่มการทำงานที่มีประสิทธิภาพผบช.ภ.6 กล่าวด้วยว่า การห่างเหินจากการฝึกอาจทำให้เกิดความล้า เหนื่อยหน่าย จำเป็นต้องมีการกระตุ้น ฟื้นฟูทักษะการปฏิบัติหน้าที่ เติมความสามารถขณะเผชิญเหตุอย่างมีประสิทธิภาพ ให้ประชาชนมั่นใจ นอกจากนี้การฝึกหน่วยปฏิบัติการพิเศษ (นปพ.) ยังเป็นการเพิ่มจำนวนเจ้าหน้าที่ที่มีความรู้เผชิญเหตุการณ์หลายๆ ด้านได้อย่างปลอดภัยและมีประสิทธิภาพ เนื่องจากการปรับเปลี่ยนโยกย้าย ทำให้ชุด นปพ.ที่รับผิดชอบด้านนี้ลดลงในบางจังหวัด.
ผบช.ภ.6 เป็นประธานเปิดการฝึกความพร้อมหน่วยปฏิบัติการพิเศษ ระดับตำรวจภูธรจังหวัดของภูธรภาค 6 ที่ บก.ภ.6 พิษณุโลก เพื่อให้มีความชำนาญในยุทธวิธี และทักษะการใช้อาวุธรูปแบบรับมืออาชญากรรมร้ายแรง
ตำรวจภูธรภาค 6,หน่วยปฏิบัติการพิเศษ,อภิชาติ ศิริสิทธิ์,พิษณุโลก,ตำรวจ นปพ.,แผนเผชิญเหตุ,การฝึกยุทธวิธี,ข่าวทั่วไป